**Saturație**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu mai vreau nimic,

nici stele, curcubeee, stropi de ploaie, nori,

nici zâmbete, grimase forțate la început de zi.

Cuvintele există pentru a exprima minciuni,

adevărul nu trebuie spus sau scris,

cuvintele îl denaturează.

Și tu, biet salahor,

spargi crusta aceea sub care se ascunde,

și spargi, spargi.

Câteodată, din greșeală,

pierzi și câte o parte din adevărul mascat de cuvinte.

Spărturile seamănă așa de bine între ele.

Ți-e greu să refaci întregul.

Și atunci te bucuri de o minciună sub formă de adevăr.

Pentru că ai nevoie de ea.

O crezi, o lași să te convingă de ceva.

De orice.

Nu are importanță.

Important e că ai citit și crezi.

Taci, nu vorbi...Știu!

Adina V.

12.06.2018